cyanic-selkie/wikianc huggingface dataset:
Bernhard zur Lippe-Biesterfeld
Jugend
An den alen Zivilstandsënnerlagen, déi am thüringesche Jenaer Stadarchiv erhale sinn, ass den 28. Juni 1911 als Dag vu senger Gebuert agedroen. Sou lang wéi e gelieft huet, gouf den offizielle Gebuertsdatum awer als 29. Juni uginn, an dat ass warscheinlech och säi richtege Gebuertsdag. De Bernhard zur Lippe-Biesterfeld junior huet a senger Jugend doheem um Gutt Reckenwalde am ëstleche Brandenburg gelieft. Vun 12 Joer un koum hien an en Internat op Züllichau, wou hien och 1929 säin Abitur gemaach huet. Duerno huet hie Jura op den Universitéite vu Lausanne a Berlin studéiert. Hien hat e Faible fir séier Autoen, Reiden a Safarien. Bei engem Bootsongléck a bei engem Fligercrash koum hie bal ëm.
Beruff a Politik
Als Jura-Referendar gouf hien 1935 vun der Entreprise I.G. Farben ugestallt an ass nach am selwechte Joer zum Direktiounssekretär vun der Paräisser Filiale avancéiert. De Prënz Bernard war Member an der Reiter-SS, vun der Schutzstaffel vun de Nationalsozialisten a spéider vum NSKK, (Nationalsozialistisches Kraftfahrer-Korps). 1936 huet hien d'Prinzessin Juliana, Duechter vun der hollännescher Kinnigin Wilhelmina kenne geléiert. Als Adelegen a Protestant war hie fir d'Kinnigin als Eedem a Mann vun der Trounfolgerin akzeptabel. Trotzdeem gouf an Holland iwwer seng Akzeptanz vill diskutéiert.
Bushido (Rapper)
De Bushido, gebuer den 28. September 1978 zu Berlin als Anis Mohamed Youssef Ferchichi ass en däitsche Rapper. Hie benotzt och nach de Pseudonym Sonny Black. Säi Rapstil gläicht dem amerikanesche Gangsta Rap.
De Bushido ass ee vun de kommerziell erfollegräichsten däitschsproochege Rapper, obwuel d'Medien ëmmer erëm iwwer seng Verbindungen zur organiséierter Kriminalitéit berichten.
E vu sengen éischten Demotape war King of KingZ aus dem Joer 2001.
Seigneulles
Seigneulles ass eng franséisch Gemeng an der Meuse an der Regioun Grand Est.
Fläschefënster
D'Fläschefënster war eng Zort Fënster, déi am Éischte Weltkrich erfonnt gouf. D'Erfindung gëtt engem Offizéier dem Colonel Lichtenberger zougeschriwwen.
Well normal Fënstere bei de Bombardementer duerch den Drock vun den Explosiounen ëmmer futti gefuer sinn, gouf no enger Léisung gesicht, fir et méi oder wéineger hell an de Raim ze behalen, an ouni dat no all Explosioun flaacht Glas, dat souwisou, sou rar wéi Wäiss Mais war, huet missen erbäigeschaaft ginn.
Eng Fläschefënster war eng primitiv Holzkonstruktioun, déi aus enger véiereckeger Rumm bestanen huet an an der Mëtt de queesche Wee duerch eng Rei Late gedeelt war. Sou war et méiglech fir dodran zwou Reie vu fënnef bis siwe Fläsche festzemaachen. D'Tëscheraim goufe mat Gips opgefëllt.
959 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
964 v. Chr. | 963 v. Chr. | 962 v. Chr. | 961 v. Chr. | 960 v. Chr. | 959 v. Chr. | 958 v. Chr. | 957 v. Chr. | 956 v. Chr. | 955 v. Chr. | 954 v. Chr.
Dës Säit befaasst sech mam Joer 959 v. Chr.
Sandra Dee
D'Sandra Dee, gebuer den 23. Abrëll 1942 zu Bayonne am New Jersey a gestuerwen den 20. Februar 2005 zu Los Angeles; eigentlech Alexandra Zuck war eng US-amerikanesch Filmschauspillerin.
No e puer Joer als Model an Tëleeproduktiounen huet si 1957 mat manner wéi 15 Joer hir éischt Filmroll gespillt am Untill they Sail. No hirem Bestietnes 1960 mat dem Popsänger Bobby Darin huet si mat deem zesummen an enger Rei vun Teenage-Romanze gespillt, déi kommerzielle Succès haten. No der Trennung 1967 an e puer zweetklassege Filmer huet si sech aus dem Filmgeschäft zeréckgezunn.
Spéider hat si eescht Problemer mat hirer Gesondheet, déi dozou gefouert hunn, datt se no enger Longenentzündung den 20. Februar 2005 gestuerwen ass.
2004 gouf um Toronto International Film Festival de Film Beyond the Sea virgestallt. E Film iwwer d'Koppel Bobby Darin a Sandra Dee. De Kevin Spyacey, Produzent, Regisseur an Haaptduersteller séngt souguer selwer, d'Sandra Dee gëtt vun der Kate Bosworth gespillt.
36 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 41 v. Chr. | 40 v. Chr. | 39 v. Chr. | 38 v. Chr. | 37 v. Chr. | 36 v. Chr. | 35 v. Chr. | 34 v. Chr. | 33 v. Chr. | 32 v. Chr. | 31 v. Chr.
Dës Säit befaasst sech mam Joer 36 v. Chr.
Max Goergen
De Max Goergen, gebuer den 29. November 1893 zu Steesel a gestuerwen den 9. Februar 1978 am Wolzer Spidol, war e lëtzebuergesche Schrëftsteller, deen haaptsächlech wéinst sengen Theaterstécker bekannt ass. Geschriwwen huet hien och ënner de Pseudonymen Déngens Mätt, Lennerse Jämp, E vun der âler Erd an nach aneren.
Säi Liewen
Hien ass den 29. November 1893 zu Steesel gebuer, a war dat eelst vun zwee Kanner vum Secondaire-Professer a lëtzebuergesche Schrëftsteller Guillaume, genannt Willy Goergen an deem senger Fra Elisabeth, gebuer Kintzelé, dem Meedche vun engem Schoulmeeschter.
Säin Elterenhaus, d'Staffelshaus ass haut nach erhalen.
1898 plënnere seng Eltere mat den zwéi Bouwen an d'Stad Lëtzebuerg. De Max Goergen geet do an d'Primärschoul. 1913 mécht hie seng Première am Kolléisch. Vun 1914 bis 1920 schafft hien als Beamte bei der Assurance-Vieillesse et Invalidité. Et war ëm déi Zäit, wou de Goergen Problemer mat sengem Gehéier krut, eng Krankheet, déi hie bis zu sengem Doud geplot huet.
Viaduc vu Sécheval
De Viaduc vu Sécheval ass eng Autobunnsbréck an der Belsch bei Remouchamps, vun der A 26 (E25) um Kilometerpunkt 20,85 an der Provënz Léck déi iwwer den Dall vun der Gergova an iwwer d'N 666 féiert.
Et ass eng stole Plackendunnebréck an d'Fuerbunn besteet aus enger Dall aus arméiertem Bëtong.
Max Goergen
Säi Liewen
Vun 1920 bis 1926 studéiert hien Droit a Sciences économiques op den Universitéite vu Bonn, Frankfurt am Main, Paräis, Nanzeg a Stroossbuerg.
Viaduc vu Sécheval
D'Bréck déi eng Längt vun 340 m huet gouf an de Joren 1975 - 1979 gebaut. D'Drowierk gouf vum Büro Greisch geplangt.
Geographesch Koordinaten:
Max Goergen
Säi Liewen
1926 grënnt hie mam Victor Neuens a Joseph Hurt, d'Zäitschrëft Jonghémecht.
Lanzarote
Verwaltung
Lanzarote gehéiert zu der spuenescher Provënz Las Palmas an zanter 1986 zu der Europäescher Unioun. D'Haaptstad ass Arrecife, déi offiziell Sprooch ass Spuenesch. Lanzarote huet en eegenen Inselrot, den cabildo insular, dee vun der Manuela Armas presidéiert gëtt.
Max Goergen
Säi Liewen
No sengem Studium plënnert hien op Esch-Uelzecht a schafft als Affekot. De 24. August 1927 bestit hie sech zu Déifferdeng mat der Aline Jacoby, Professesch am Meedercherlycée zu Esch-Uelzecht.
Lanzarote
Geologie
Lanzarote ass eng Insel mat vulkanescher Originn. Viru ronn 36 Millioune Jore koum et zu enger Rei vu vulkaneschen Ausbréch ënner dem Mier, déi de Sockel vun der Insel gebilt hunn. Viru 15,5 Millioune Joren ass Lanzarote iwwer d'Mieresiwwerfläch erausgewuess. Dat erkläert och, firwat de Buedem duerch de Lava bal iwwerall eng brong bis schwaarz Faarf huet.
Max Goergen
Säi Liewen
Wéinst senge Gehéierproblemer huet hie mat senger Aarbecht als Affekot opgehalen an ass vun 1942 bis 1958 wëssenschaftleche Mataarbechter bei der Lëtzebuerger Nationalbibliothéik. Hie bekëmmert sech do ëm de Luxemburgensia-Fong. Vun 1948 bis 1950 organiséiert hie mam Joseph Hurt déi Kiischpelter Fräiliichtspiller, D'Kiischpelter Donatispill zu Pënsch, D'Kiischpelter Spill vum wölle Grof zu Wëlwerwolz an D'Kiischpelter Spill vun den dréi Kräizer zu Äischer. 1957 gëtt hie pensionéiert a plënnert op Wëlwerwolz.
Albert Einstein
Den Albert Einstein, gebuer de 14. Mäerz 1879 zu Ulm, a gestuerwen den 18. Abrëll 1955 zu Princeton (USA), war ee vun de bedeitendste Physiker vum 20. Joerhonnert.
Max Goergen
Säi Liewen
1962 war hie Grënnungsmember vun der Section des arts et lettres vum Institut grand-ducal.
De Lucien Jacoby, den Neveu vum Goergen senger Fra, huet sech du bis zu sengem eegenen Doud am Joer 1999 ëm déi grouss Bibliothéik vun enger 32.000 Bicher gekëmmert, déi en zesumme mam Haus der A.s.b.l. EBLUL-Lux (European Bureau for Lesser Used Languages) vermaach huet, déi do de Projet Sproochenhaus Wëlwerwolz installéiert huet.
Albert Einstein
Säi Liewen
Den Albert Einstein war den Eelste vun zwee Kanner. Seng Elteren Hermann a Pauline Einstein ware Geschäftsleit. Seng Schwëster Maja koum ee Joer no him zu München op d'Welt.
Johann Elert Bode
De Johann Elert Bode, gebuer den 19. Januar 1747 zu Hamburg; a gestuerwen den 23. November 1826 zu Berlin, war en däitschen Astronom.
Albert Einstein
Säi Liewen
Hie war e Suergekand, huet spéit ugefaange mat schwätzen an huet 1894 d'Schoul, de Münchener Luitpold-Gymnasium, ouni Ofschloss verlooss. Well hien awer zu Zürich studéiere wollt, huet e sech 1895 zu Aarau an enger Schoul ugemellt fir den Ofschloss nozehuelen.
Ee Joer méi spéit huet en dee gepackt an ass vun do un iwwerzeegt, datt de liberale System aus der Schwäiz zu sengem Erfolleg bäigedroen huet. Vun do un huet hien eng Ofneigung géint den däitschen Drill an Autoritéit. Si bréngen hien dozou, spéider seng däitsch Nationalitéit opzeginn.
Mat 21 Joer mécht hie säin Ofschloss zu Zürich als diploméierte Fachprofesser an der Mathematik an an der Physik.
Hie geet an Däitschland zeréck. Seng Eltere liewen awer mëttlerweil an Italien. 1901 hëlt hien déi Schwäizer Nationalitéit un a geet 1902 op Bern wou hie sech mat Privatstonnen iwwer Waasser hält.
Marguerite-Séraphine Beving
Si war d'Duechter vum Charles Beving an der Marguerite Françoise Pescatore, an hat sech den 2. September 1841 zu Mäertert mat hirem Koseng dem Pierre-Antoine Pescatore bestuet. Nom Doud vun hirem Mann am Joer 1844 huet si sech ëm d'Educatioun vun hirem Bouf Dominique, an dem Émilie, dat aus dem éischte Bestietnes vum Pescatore mat der Émilie S. C. Dalen koum, bekëmmert, an huet als déifreliéis Fra d'Franziskanerinnen zu Lëtzebuerg staark ënnerstëtzt.
Albert Einstein
Säi Liewen
1905 huet hie fënnef grouss Aarbechte verëffentlecht, dorënner eng iwwer de Photoeffekt a och déi iwwer déi Speziell Relativitéitstheorie.
Johann Elert Bode
Nom Bode gouf e Moundkrater an en Asteroid (998) Bodea benannt.
Albert Einstein
Säi Liewen
Fir d'Entdeckung vum photoelektreschen Effekt krut hien 1921 den Nobelpräis an der Physik.
Marguerite-Séraphine Beving
Sou huet si hinnen de 6. August 1873 hir Proprietéit zu Izeg, d'Teschenhaus, geschenkt, fir datt déi do konnten e Weesenhaus ariichten.
Albert Einstein
Säi Liewen
1933 ass hien an d'USA immigréiert an huet do als Fuerscher um Institute for Advanced Study zu Princeton geschafft. Den 18. Abrëll 1955 ass hien zu Princeton gestuerwen.
Strooss vum Fridden
D'Strooss vum Fridden ass e kënschtlereschen an humanistesche Projet, dee vum däitsch-jiddesche Moler, Sculpteur, Humanist a Pazifist Otto Freundlich (*1887 †1943) a vu senger Liewenspartnerin Jeanne Kosnick-Kloss ausgoung.
Marguerite-Séraphine Beving
Um Fëschmaart hat si dat fréiert Dominikanerklouschter kaaft, an de Franziskanerinne vermaach. Do gouf eng Aeklinik ageriicht, an där aarm Leit gratis behandelt goufen. Si selwer, déi nom Doud vun hirem Mann an de Franziskanerinnenuerden agetruede war, huet do aktiv matgeschafft.
Zu Bouneweg, an der Stad Lëtzebuerg, ass eng Strooss no hir benannt.
Strooss vum Fridden
Si hunn an den zwanzeger Jore vum 20. Joerhonnert d'Iddi vun zwou Skulpturestroosse lancéiert, an engems och zu Éiere vum Paul Cézanne a vum Vincent van Gogh. Eng Strooss sollt an nord-südlecher Richtung lafen ("voie de la fraternité humaine"), déi zweet a west-ëstlecher Richtung ("voie de la solidarité humaine en souvenir de la libération").
Zu Auvers-sur-Oise (Île-de-France), um Schnëttpunkt vu béide Stroosse, sollt en héijen Tuerm opgestallt ginn, de "Liichttuerm vum Fridden an de siwe Kënscht".
D'Strooss vum Fridden zu Lëtzebuerg
Zu Lëtzebuerg gëtt et 6 Plaze wou dës Iddi ëmgesat gouf (d'Nummeren entspriechen der Kaart):
D'Nummeren 2, 3, 5 a 6 si véier nei Skulpturen am Kader vum Kulturjoer 2007.
Canton de Domène
De Canton de Domène ass eng fréier franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.
Den Haaptuert ass Domène.
Frank Elstner
De Frank (Tim Maria Franz) Elstner, gebuer den 19. Abrëll 1942 zu Linz an Éisträich, ass e Radio- an TV-Showmaster, Schauspiller a Moderator, dee laang bei RTL geschafft huet an och zu Conter (Lëtzebuerg) gewunnt hat.
Valencia
Valencia (val.:València) ass d'Haaptstad vun der spuenescher Provënz Valencia a läit der autonomer Regioun Valencia.
Fantasio
De Fantasio ass eng Comicfigur an ass Redakter am Journal de Spirou.
De Fantasio kënnt vun der Serie Spirou et Fantasio, déi 1938 vum Rob-Vel fir de Start vum Journal de Spirou geschriwwen an och gezeechent gouf. De Personnage vum Fantasio gëtt 1944 agefouert, well de Chefredakter Jean Doisy vum Jijé, deen d'Serie 1940 iwwerholl hat, verlaangt huet, nieft de Spirou e méi fantasieräiche Personnage ze setzen, fir der Serie e wéineg méi e geckegen Toun ze ginn.
Am Ufank huet de Fantasio ganz staark un den amerikaneschen Held vun der Serie Blondie erënnert. De Fantasio huet sech ausgezeechent als eng Zort verréckten Erfinder a Gaffeur - u sech war hie vis-à-vis vum Spirou genee dat wat spéider de Gaston Lagaffe vis-à-vis vun him wäert sinn.
1946 iwwerhëlt den André Franquin d'Serie Spirou et Fantasio. Hie gëtt de Geschichte méi Komplexitéit an hie féiert och eng ganz Rei Niewepersonnagen an. Sou och ufanks 1957 de Gaston Lagaffe, dee schonn Enn 1957 eng eege Serie kritt, als Bürosjong vum Fantasio an der Redaktioun vum Journal de Spirou. Wéi de Franquin d'Serie Spirou et Fantasio schlussendlech un de Jean-Claude Fournier ofgëtt, ersetzt de Prunelle de Fantasio als dem Gaston säi Chef, well de Franquin net wollt, datt sech zwéin ënnerschiddlech Fantasioe sollten entwéckelen.
D'Figur vum Fantasio gëtt also weidergezeechent vum Fournier, du vum Nic a Broca, schliisslech vum Tome a Janry, a kierzlech vum Munuera a Morvan.
Spirou und Fantasio
Zäsur
Allgemeng ass eng Zäsur e (gedanklechen) Aschnëtt. Zäsure sinn zum Beispill an der réimescher, griichescher a germanescher Dichtung, Aschnëtter, déi no bestëmmte Quantitéiten am Vers erfollegen. Eng Zäsur markéiert eng minimal Paus beim Liesen, wéi zum Beispill am Hexameter. En Hexameter setzt sech aus Daktylus a Spondeen zesummen. En Daktylus besteet aus enger laanger an zwou kuerzen Eenheeten. Beim Gebrauch vun Zäsure gëtt eng laang Eenheet als eent gezielt, an zwou kuerz Eenheeten och. Et gëtt follgend Zäsuren:
De Begrëff Zäsur existéiert och an der Literatur, besonnesch der Lyrik, an der Architektur an an der Musek. Bei der Musek handelt et sech ëm e kuerze senkrechte Stréch an der Nouteschrëft, deen de Sänger oder de Spiller vu Blosinstrumenter uweist, wéini si otme sollen. An dësem Sënn gëtt dës Notatioun och bei aneren Instrumenter benotzt, fir eng gedanklech Paus am Stéck unzeweisen.
Beispill
Alexandriner aus Es ist alles eitel. (1637) vum Andreas Gryphius (Extrait):
Zäsur an der Geschichtsfuerschung
D'Zäsur an der Geschichtsfuerschung beschreift e markanten Aschnëtt, also eng Grenz tëscht zwou Epochen. Sou Zäsure sinn zum Beispill den Ënnergang vum Réimesche Räich, d'Entdeckung vun Amerika oder d'Franséisch Revolutioun.
Louis Sternberg
De Louis Sternberg, gebuer 1880, a gestuerwen den 11. Dezember 1948 zu Lëtzebuerg, war e Geschäftsmann zu Lëtzebuerg.
Hie war de Grënner vu de Grands Magasins Sternberg.
Henri Debehogne
Den Debehogne huet op der Universiéit vun Namur studéiert an um Observatoire royal de Belgique zu Uccle geschafft. Hien ass um Gebitt vun der Astrometrie vu Koméiten an Asteroide spezialiséiert.
Hien huet méi wéi 700 Asteroiden entdeckt, dorënner och d'Trojaner (6090) 1989 DJ an (65210) Stichius (dee leschten zesumme mam Eric Walter Elst). Nom Debehogne gouf den Asteroid (2359) Debehogne genannt.
37 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 42 v. Chr. | 41 v. Chr. | 40 v. Chr. | 39 v. Chr. | 38 v. Chr. | 37 v. Chr. | 36 v. Chr. | 35 v. Chr. | 34 v. Chr. | 33 v. Chr. | 32 v. Chr.
35 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 40 v. Chr. | 39 v. Chr. | 38 v. Chr. | 37 v. Chr. | 36 v. Chr. | 35 v. Chr. | 34 v. Chr. | 33 v. Chr. | 32 v. Chr. | 31 v. Chr. | 30 v. Chr.
37 v. Chr.
Dës Säit befaasst sech mam Joer 37 v. Chr.
35 v. Chr.
Dës Säit befaasst sech mam Joer 35 v. Chr.
Gadolinium
Gadolinium (Symbol Gd) ass e cheemescht Element mat der Uerdnungszuel 64 am Periodesystem vun den Elementer. Seng relativ Atommass ass 157,25.
Franz Joseph Gall
De Franz Joseph Gall, gebuer den 9. Mäerz 1758 zu Tiefenbronn bei Pforzheim a Baden, a gestuerwen den 22. August 1828 zu Montrouge bei Paräis am Departement Hauts-de-Seine, war en däitschen Dokter an Neuroanatom.
De Gall hat Medezin zu Wien studéiert, wou hien och praktizéiert a Course gehalen huet. Hie war duerch seng Etüden dovun iwwerzeegt, datt d'Gehier de Sëtz vum Geescht wier, an datt d'Grouss-Gehier-Schuel net eenheetlech opgebaut wier. Ëm 1800 huet hien d'Cranioscopie entwéckelt opgrond vun där hien dovun ausgaangen ass, datt sech bestëmmt geeschteg Talenter duerch d'Analys vun der Kappfläch kéinte feststelle loossen. Säin Nofollger, de Johann Pfurzheim huet spéider déi Method Phrenologie genannt.
Mat senge materialisteschen Usiichten iwwer d'Denken huet en natierlech d'Kathoulesch Kierch géint sech opbruecht. 1805 huet de Gall Wien misse verloossen an ass op Paräis geplënnert. Mä och do war de Gall net grad wëllkomm, well hien net experimentell geschafft huet, konnt hie seng Kolleegen net iwwerzeegen.
Méi beléift ware seng Theorien an England, wou déi bessergestallte Leit op eng Thees gewaart haten, déi hinne beleeë kéint, datt déi Ënnerdréckt an hire Kolonien "Ënnermënsche" wieren.
De Gall huet d'Fuesestruktur vum Gehier entdeckt.
Unai Etxebarria
Den Unaï Etxebarria Arana gebuer den 21. November 1972 zu Caracas ass e professionelle Vëlossportler aus dem Venezuela. Zanter 1997 fiert hien an der Ekipp Euskatel - Euskadi.
Organisatioun vum Nordatlantik-Traité
Als NATO (North Atlantic Treaty Organisation, och: Organisatioun vum Nordatlantik-Traité, op Franséisch l'Organisation du traité de l'Atlantique nord an op Spuenesch Organización del Tratado del Atlántico Norte, ofgekierzt OTAN) gëtt d'Institutioun bezeechent, déi den Nordatlantikvertrag, eng militärescht Allianz vun europäeschen an nordamerikanesche Staaten, ëmsetzt.
De Sëtz vum Nordatlantikrot, dem Haaptorgan vun der NATO, ass zanter 1967 zu Bréissel.
Memberstaaten
Zu de Grënnungsmemberen, déi zanter 1949 an der NATO sinn, zielen d'Belsch, Dänemark, Frankräich, Island, Italien, Kanada, Lëtzebuerg, Holland, Norwegen, Portugal, d'Vereenegt Staate vun Amerika a Groussbritannien.
Am Joer 1952 sinn d'Tierkei a Griicheland der Organisatioun bäigetrueden, an zanter 1955 ass d'Bundesrepublik Däitschland Member vun der NATO. Spuenien ass der Allianz 1982 bäigetrueden an 1990 huet d'Ausbreedung vum NATO-Vertrag ganz Däitschland mat abezunn.
Am Zuch vun der NATO-Osterweiderung sinn 1999 d'Tschechesch Republik, Polen, Ungarn an 2004 nach Estland, Lettland, Litauen, Bulgarien, Rumänien, d'Slowakei, a Slowenien NATO-Membere ginn. 2009 koumen Albanien a Kroatien dobäi, 2020 Nordmazedonien. 2023 gouf Finnland Member vun der NATO.
Frankräich war, am Kontext vun der gaullistescher Onofhängegkeetspolitik, vun 1966 bis Mäerz 2009 net méi an de Militärstrukture vun der NATO integréiert. Genee sou ware Griicheland an der Zäit vun 1974 bis 1981 a Spuenien vun 1986 bis 1999 aus dëse Strukture kuerzfristeg ausgescheet. E Sonnerfall ass Island, dat keng eegen Arméi huet a sech dofir awer zu medezinescher Hëllefsleeschtung verflicht huet.
Inhalt vum Nordatlantik-Traité
Den eigentlechen Nordatlantik-Traité gesäit eng Defensivallianz ouni automatesch militäresch Bäistandsflicht vun de Membere vir. Déi éischt Artikele vum Traité verflichten d'Memberen zur friddlecher Konfliktbäileeung a frëndschaftlecher Gestaltung vun internationale Relatiounen. Och d'Erhale vun der westlech-liberaler Gesellschaftsuerdnung mat politescher, ekonomescher, sozialer a kultureller Zesummenaarbecht an Unerkennung vun demokratesche Prinzipien ass Bestanddeel dovun.
Fir de Fall vun engem bewaffenten Ugrëff op ee vun den NATO-Staate verflicht den Traité déi aner Memberen zu der sougenannter kollektiver Selbstverdeedegung.
Fir d'Ëmsetze vun den duerch den Traité virgeschriwwene Mechanismen a Verflichtungen ass d'Grënnung vun der Organisatioun vum Nordatlantik-Traité, aus dem Nordatlantikrot an den nogelagerte Stellen, virgesinn.
Opbau an Organer
D'NATO ass eng méistufeg a komplex Organisatioun, déi souwuel militäresch wéi och zivil Verwaltungsstrukturen huet. All Entscheedunge bannent der Organisatioun ginn nom Konsensprinzip getraff.
Den Nordatlantikrot kënnt wéinstens eemol pro Woch um Niveau vun de permanente Vertrieder, den Ambassadeure vun alle Member-Staaten zesummen, all halleft Joer um Niveau vun den Aussen- a Verdeedegungsministeren an all dräi Joer um Niveau vun de Staats- a Regierungsministeren. Autoritéit an Entscheedungsbefugnisser sinn awer onofhängeg vum Niveau, an de Rot huet ëmmer de selwechte Stellewäert an déi selwecht Gëltegkeet.
Déi wichtegst Comitéë sinn de Verdeedegungsplanungscomité an d'Nuklear Planungsgrupp, déi all halleft Joer um Niveau vun de Verdeedegungsministere beienee kommen.
De Militärausschoss ass den ieweschte militäresche Gremium vun der NATO. En ënnersteet dem Nordatlantikrot, dem Verdeedegungsplanungsausschoss souwéi der Nuklearer Planungsgrupp a beréit déi a Froe vun der Militärpolitik a -strategie. En trëfft sech eemol an der Woch um Niveau vun den nationale militäresche Vertrieder, souwéi dräimol d'Joer um Niveau vun den État-majoren.
Aufgaben
D'Ziler déi am Nordatlantik-Traité formuléiert sinn, hu sech am Laf vum sengem Bestoen net geännert an den Traité u sech ass a sengem Wuertlaut zanter 1949 onverännert. Allerdéngs goufen d'Aufgabe vun der NATO u verännert sécherheetspolitesch Situatiounen ugepasst a ginn aktuell anescht interpretéiert.
Wärend der Zäit vum Kale Krich huet d'Haaptaufgab vun der NATO dora bestanen, d'Fräiheet an d'Sécherheet vun de Member-Staaten duerch Ofschreckung, Oprëschtung a stänneg Ofwierbereetschaft ze garantéieren.
D'Vereenegung vun Däitschland, den Zerfall vum Warschauer Pakt a vun der UdSSR grad ewéi d'Demokratiséierung vun den Ostblock-Länner waren d'Ausléiser vun enger grondleeënder Ännerung vum sécherheetspoliteschen Ëmfeld an Europa.
D'Aufgabe vun der NATO goufen un déi nei Lag ugepasst a sou wéi et am Nordatlantik-Traité virgesinn ass, sinn d'Ofschreckung a Verdeedegung zwar Haaptaufgabe bliwwen, an dach sinn s'éischter an den Hannergrond geréckelt. Et gouf méi op Dialog an Zesummenaarbecht mat den ‘ale Géigner’ gesat a verschidde Partnerschaftsprogrammer si schliisslech op d'NATO-Osterweiderung erauskomm.
Um Washingtoner Sommet de 24. Abrëll 1999 gouf dat däerzäitegt strateegescht Konzept ugeholl. Et beschreift Ziler an Aufgaben, analyséiert d'sécherheetspolitesch Lag a leet dovu strateegesch Perspektiven an Aufgaben of. Duerch d'Bestoen an Stäerkung vun der transatlantescher Bindung soll eng méiglechst enk transatlantesch Bindung d'Sécherheet vun Europa an Nordamerika verknäppen. Mam Oprechterhalen a Weiderentwécklung vun effektive militäresche Fäegkeete gëtt d'Verdeedegungsbereetschaft vun de Member-Staate séchergestallt. Wichtegst Ännerung ass awer d'Feststellung, datt fir Konfliktverhënnerung an d'Krisebewältegung och militäresch Operatioune “baussent dem NATO-Gebitt” zur prophylaktescher Geforenofwier méiglech si sollen (soug. „Out-of-Area-Asäz“). Des Weidere behält sech d'NATO vir, och ouni Mandat vun der UNO a Krisegebidder ze intervenéieren (soug. Out-of-United-Nations-Asäz“, kuckt Kosovo 1998). NATO-Agrëffer an international Konflikter, bei deene kee Member-Staat onmëttelbar als Konfliktpartei bedeelegt ass, ginn iwwer den urspréngleche Verdeedegungsoptrag eraus a ginn dohier och dacks als „Out-of-defense-Asäz” bezeechent.
Virgeschicht
Nom Enn vum 2. Weltkrich goufe séier d'Géigesätz tëscht de fréieren Alliéierten, der UdSSR op der enger an de westleche Gewënnermuechte Groussbritannien an den USA, genee sou wéi Frankräich op där anerer Säit, offekënneg. Zanter dem Bréisseler Vertrag vum 17. Mäerz 1948 hu sech déi westeuropäesch Länner wéi Frankräich, Groussbritannien, Holland, d'Belsch a Lëtzebuerg zu enger Allianz fir wirtschaftlech, sozial a kulturell Zesummenaarbecht souwéi fir d'kollektiv Eegeverdeedegung zesumme gedoen. Nach wärend dëser Allianz, gouf mat der Berliner Blockad an dem Prager Fréijoer d'Siicht op d'sowjetesch Expansioun geleet.
An der weiderer Entwécklung koum et amplaz zu enger eesäiteger Garantie vun den USA fir déi europäesch Alliéiert aus dem Zweete Weltkrich zu engem wiesselsäitegen Ofkommes, dem Nordatlantik-Traité, deen de 4. Abrëll 1949 vun de Grënnungsmemberen ënnerschriwwe gouf, an de 24. August dat selwecht Joer a Kraaft getrueden ass.
Entwécklung vun 1949 bis 1989
An den éischte Jore steet d'Gemeinschaft ënner dem Androck vun der Berliner Blockad an dem Koreakrich; als Grondsaz gëllt an dëser Zäit d'Ofwier vun engem Ugrëff duerch d'Rout Arméi méiglechst wäit am Osten.
Duerch d'Ënnerzeechnung vun de Paräisser Traitéen am Joer 1954 gouf d'Bundesrepublik Däitschland zum Bäitrëtt agelueden an de 6. Mee 1955 Member an der NATO.
Den 19. Mee 1955 gëtt wéinst dem Bäitrëtt vun der BRD an d'NATO de Warschauer Traité gegrënnt.
Bei de Walen am Dezember 1965 gëtt a Frankräich de President Charles de Gaulle a sengem Amt bestätegt an huet mat enger Ännerung vu senger Verdeedegungspolitik ugefaangen. Mat der éischter franséischer Atomdetonatioun den 13. Februar 1960 ass d'Land an de Krees vun den Nuklearmuechte getrueden. Zanterhier war d'Selbstbewosstsinn vun der "Grande Nation" stänneg gewuess, déi zum Deel demütegend Behandlung duerch d'Alliéiert wärend dem Zweete Weltkrich erëm an d'Erënnerung zeréckgeruff ginn. Sou huet den de Gaulle, deen déi undauernd Dominanz vun den USA an der NATO net akzeptéiere wollt, verlaangt datt déi alliéiert Truppen (US-Amerikaner a Kanadier), déi a Frankräich stationéiert waren, ënner franséische Kommando komme sollten. Dat huet d'US Regierung awer aus dem bekannte Prinzip refuséiert. Dowéinst huet de franséische President am Februar 1966 den Ofzuch vun den alliéierten Truppen a vun den NATO-Haaptquartéiere gefuerdert, mat der Begrënnung, „Frankräich géif elo déi voll Ausübung vu senger Souveränitéit ustriewen, déi duerch d'Stationéiere vu frieme Sträitkräften op sengem Buedem net garantéiert wier“, an huet gläichzäiteg de Réckzuch vu sengen Truppen aus der militärescher Integratioun vun der NATO erkläert. 30.000 friem Zaldoten hu Frankräich verloosse missen, de SHAPE gouf op Casteau an d'Belsch, d'EUCOM op Stuttgart an d'AFCENT op Brunssum an Holland verluecht. De 16. Oktober 1966 hunn d'Membere vum NATO-Rot op Drock vun den USA och eestëmmeg d'Deplacement vun hirem ieweschte politeschen Organ op Bréissel decidéiert. Dat hat den de Gaulle net gefuerdert.
Bis 1966 gëtt d'Strategie vun der massiver Vergeltung verfollegt; als Reaktioun op den Ofbau vum sowjeteschen Atomwaffepotential gëllt d'Premisse: Fir all ofgeschoss Sowjetesch-Rakéit äntwert d'NATO mat villfachen eegenen Atomrakéiten, déi op d'Sowjetunioun ofgeschoss ginn.
Wéinst dem 1967 verëffentlechten Harmel-Bericht kënnt d'Strategie vun der ofgestuufter Reaktioun (Flexible Response) zur Uwennung. Och fir d'Verréngerung vun nukleare Risike gëllt net méi de Motto vun der massiver Vergeltung, mä d'NATO besënnt sech op hir konventionell Sträitkräften an déi nei entwéckelt taktesch Nuklearwaffen. An de Joren duerno baut d'NATO en neit Selbstverständnes op: D'Triade vu konventionellen, taktesch-nuklearen a strateegesch-nukleare Potentialer an d'Motto Sécherheet = Verdeedegung an Entspanung, féieren zu neien Usätz tëscht der NATO an dem Warschauer Pakt.
Den 1. August 1975 gouf de KSZE-Schlussakt ënnerschriwwen, deen en éischte Schrëtt zu partnerschaftlecher a friddlecher Zesummenaarbecht an Europa duerstellt.
Entwécklung vun 1990 bis 1999
Mat de friddleche „Volleksrevolutiounen” um Gebitt vum Warschauer Pakt ass d'Haaptbedreeung fir d'NATO-Staaten ewechgefall. An der Iwwergangszäit duerno sinn nei Iddien a Strukturen entstanen, wéi zum Beispill d'Partnerschaft fir de Fridden. Mat dësem Programm deen 1994 zu Bréissel ausgehandelt gouf, huet d'NATO interesséierte mëttel- an osteuropäesche Staaten Zesummenaarbecht a militäreschen a sécherheetspolitesche Froen an am Hibléck op eng Bäitrëttsperspektiv opgemaach. Doraus ass bei engem Sommet 1997 zu Madrid d'Invitatioun fir den NATO-Bäitrëtt vu Polen, Ungarn an der Tschechescher Republik erfollegt.
1997 ass och zu Paräis d'Grondakt mat Russland vereenbart ginn, déi en Enn vun der Géignerschaft vun NATO a Russland virgesinn huet. Intern gouf beschloss, d'NATO vun enger militärescher an eng méi politesch Organisatioun ëmzewandelen.
Zu den „neien Iddien“ zielt och déi 1992 vun der NATO vereenbaart Bereetschaft dir d'„Out-of-Area-Asätz“. No der Ermächtegung vum UN-Sécherheetsrot ware vun do un och Asätz baussent dem NATO-Territoire méiglech, zum Beispill a Jugoslawien oder an Afghanistan.
Fir séier kënnen a Krisegebidder z'intervenéieren, well d'Iddi vun de bipolare Bedreeungsgedanken net méi gi war, a well méi eng grouss Flexibilitéit néideg war, koum et zum Ëmbau an de Féierungsniveauen an den institutionellen Opbaute vun der NATO an zu der Grënnung vun enger Reaktiounstrupp (d'NATO Response Force, NRF) mat Land-, Loft- an Séi-Sträitkräfte fir séier Asätz.
D'Folleg vun dësem Beschloss waren déi aktiv Krichsasätz vun der NATO mat de Loftugrëffer géint Jugoslawien wärend dem Kosovo-Krich.
Entwécklung zanter 1999
D'USA a Groussbritannien hu vun de Vereenten Natiounen d'Ermächtegung fir en Ugrëff op den Irak gefuerdert, mä dëst gouf vun den aneren NATO-Memberstaaten (ë. a. Frankräich an Däitschland), déi am UN-Sécherheetsrot vertruede waren, refuséiert.
Am Kader vun de Virbereedunge vun den Irak-Invasiounspläng vun den USA koum et dann an der NATO zu enger schwéierer Kris: Bei der Fro, ob der Tierkei preventiv Ofwiersystemer (däitsch Patriot-Loftofwierrakéiten) bereet gestallt solle ginn, datt se sech, am Fall vun engem Ugrëff op den Irak, géint eventuell Géigen-Ugrëffer verdeedege kéint, hu Frankräich an d'Belsch e Veto ageluecht. Däitschland huet sech dem Veto spéider ugeschloss (dëst allerdéngs eréischt no Fristoflaf, reng formell gesinn ass dëse Veto dofir ongëlteg, politesch war et allerdéngs dofir net manner brisant). Dëst huet zu enger Verstäerkung vun den transatlantesche Verstëmmunge gefouert, déi et scho virdrun, tëscht dëse Länner a Russland op der enger Säit an den USA a Groussbritannien op der anerer Säit gouf. Onkloer ass, wéi sech dëse Rëss duerch d'Allianz op seng laangfristeg Perspektiv, als aus Siicht vun den USA relevant Militärallianz, auswierkt.
Den 2. Abrëll 2004 sinn Estland, Lettland, Litauen, der Slowakei, Slowenien, Bulgarien a Rumänien der NATO bäigetrueden.
Den 1. Abrëll 2009 goufen Albanien a Kroatien Member.
De 27. Mäerz 2020 gouf Nordmazedonien Member.
Geschicht
No der Ofschafung vum obligatoresche Militärdéngscht am Joer 1967, nodeem de “GTR” (Groupement tactique régimentaire, 1954-1959) an d'“Bataillon d'Artillerie” (1959-1967) an déi ”8. US-Infanterie Divisioun” déi zu Baumholder stationéiert war, integréiert ginn ass, ass doraus dat ”1. NATO Infanterie-Batailloun” entstanen. Dëst Batailloun, dat vum CIM (Centre d'Instruction Militaire) opbruecht ginn ass, huet sech zesummegesat aus enger Kommando- a Service-Unitéit, zwou Infanterieskompanien an enger Opklärkompanie, d. h. am Ganzen 366 Fräiwëlleger a Kader. Zanter 1968 ass dëst Batailloun en Deel vun der “ACE Mobile Force (LAND)” kuerz AMF(L) vun der NATO an huet am September 1969 fir d'éischt un engem Manöver an Dänemark deelgeholl. An de Joren duerno goufen ëmmer nees AMF-Manöveren an Dänemark, an Nordnorwegen an der Géigend vum Loftstëtzpunkt Bardufoss, an Nordostgriicheland an an der Westtierkei gemaach.
D'AMF (L) war eng multinational, konventionell a mobil Sträitkraaft, déi direkt beim Optriede vu bewaffente Konfliktsymptomer an der bedreeter Regioun agesat konnt ginn. Dës Sträitkraaft huet dofir éischter eng, mat geziilt ofschreckender Wierkung, politesch Roll gespillt. Dës Roll kéint een als e “Show the Flag” bezeechnen. Am Joer 2002 huet d'AMF(L) sech opgeléist.
Aktuell
Zanter 1996 hëlt d'Lëtzebuerger Arméi un ënnerschiddlechen Operatioune vun der NATO deel, wéi SFOR, KFOR oder ISAF. Lëtzebuerg bedeelegt sech och bei multinationale Programmer wéi den A400M (Airbus Militär-Transportfliger).
D'Lëtzebuerger Arméi ass reegelméisseg mat Sträitkräften un der Schnell-Reaktiouns Initiativ, dem Readiness Action Plan RAP vun der NATO, der NATO Response Force NRF an der neier Very High Readiness Joint Task Force VJTF bedeelegt.
D'NSPA, e logistesche Stëtzpunkt vun der NATO, besteet zanter 1958 zu Lëtzebuerg mat Sëtz zu Capellen.
960 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
965 v. Chr. | 964 v. Chr. | 963 v. Chr. | 962 v. Chr. | 961 v. Chr. | 960 v. Chr. | 959 v. Chr. | 958 v. Chr. | 957 v. Chr. | 956 v. Chr. | 955 v. Chr.
Galaxis
Den Numm Galaxis (griichesch γαλαξίας, galaxías [männlech]) gëtt an der Astronomie allgemeng fir eng gravitativ gebonn grouss Usammlung vu Matière, wéi Stären a Planéitesystemer, Gasniwwelen, Stëbswolleken an aner Objete gebraucht. Synonym kann och de Begrëff Stäresystem gebraucht ginn.
Allgemenges
D'Galaxië variéiere staark an hirem Glach (Morphologie), Gréisst an Zesummesetzung. Eis Mëllechstrooss gehéiert zu de gréissere Galaxien a besteet aus zirka 1011 (100 Milliarden) Stäre bei engem Duerchmiesser vun zirka 100.000 Liichtjoer. Nieft de Stäre besteet eng Galaxis och aus Gas, Stëbs an Donkel Matière. D'Andromeda-Galaxis ass eis nächst gréisser Nopeschgalaxis. D'Distanz tëscht dësen zwou Galaxien ass mat 2,4–2,7 Mio. Liichtjoer onvirstellbar grouss. Zesumme mat weidere Galaxië bilden déi zwou Galaxien d'Lokal Grupp. Nieft dëser Galaxiëgrupp gëtt et och Galaxiëkéip mat villen dausend Memberen. Unhand vun de leschten "Ultra-Deep-Field"-Fotoe vum Hubble-Weltraumteleskop vum Mäerz 2004 kann ee graff ofschätzen, datt mat haiteger Technik vun der Äerd aus iwwer 5•1010 (50 Milliarden) Galaxien theoreetesch observéiert kënne ginn. Laang Zäit war déi genee Natur vun de Galaxien onkloer, well déi eenzel Stären net opgeléist konnte ginn an nëmmen en Niwwel ze gesi war. D'Fro war, ob dës Spiralniwwelen zu eiser Galaxis gehéieren oder en eegent Stäresystem sinn. Eréischt am Joer 1923 ass et dem Edwin Hubble gelongen, dës Fro ze klären. Hien huet d'Distanz zum Andromedaniwwel bestëmmt a festgestallt, datt en ze wäit ewech ass, fir zu eiser Galaxis ze gehéieren.
Klassifikatioun nom Hubble
Galaxië ginn no hirer Morphologie a verschidden Haapt- an Ënnergruppe vun der sougenannter Hubble-Klassifikatioun agedeelt. Den Hubble huet d'Klassifikatioun no enger klenger Stéchprouf vun noen an helle Galaxien opgebaut. Dobäi goufen d'Galaxien nëmmen an deem deemools zougänglechen optesche Wellelängenberäich klassifizéiert. Trotz dëser Andeelung ass dës Klassifikatioun mat e puer Erweiderunge bis haut am Gebrauch. Déi eenzel Typpe sinn:
Nieft der Klassifikatioun vum Hubble gëtt et och weider Andeelungen, z. B. nom Gerard Henri de Vaucouleurs oder d'Yerkes-Klassifikatioun, déi zwar manner gebraucht ginn.
Rancourt-sur-Ornain
Rancourt-sur-Ornain ass eng franséisch Gemeng an der Meuse an der Regioun Grand Est.
Canton d'Échirolles-Est
De Canton d'Échirolles-Est ass eng fréier franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.
Den Haaptuert ass Échirolles.
961 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
966 v. Chr. | 965 v. Chr. | 964 v. Chr. | 963 v. Chr. | 962 v. Chr. | 961 v. Chr. | 960 v. Chr. | 959 v. Chr. | 958 v. Chr. | 957 v. Chr. | 956 v. Chr.
Dës Säit befaasst sech mam Joer 961 v. Chr.
34 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 39 v. Chr. | 38 v. Chr. | 37 v. Chr. | 36 v. Chr. | 35 v. Chr. | 34 v. Chr. | 33 v. Chr. | 32 v. Chr. | 31 v. Chr. | 30 v. Chr. | 29 v. Chr.
Dës Säit befaasst sech mam Joer 34 v. Chr.
Bert Theis
1995, bei der XLVI. Biennale vu Venedeg huet hie mat Potemkin Lock e lëtzebuergesche Pavillon tëscht déi offiziell Pavillone vun der Belsch an Holland gesat.
De Bert Theis huet zu Lëtzebuerg an zu Mailand geschafft. Am Haaptberuff war hie Schoulmeeschter.
Boviolles
Boviolles ass eng franséisch Gemeng an der Meuse an der Regioun Grand Est.
Gallium
Gallium (Symbol Ga) ass e cheemescht Element mat der Uerdnungszuel 31 am Periodesystem vun den Elementer. Seng relativ Atommass ass 69,723.
Translatioun
Translatioun beideit:
Hillary Clinton
D'Hillary Diane Rodham Clinton gebuer de 26. Oktober 1947 zu Chicago am Illinois ass eng US-amerikanesch Politikerin a Juristin. Si war vun 2009 bis 2013 amerikanesch Ausseministesch, vun 2001 bis 2009 Senateurin vun New York, vun 1993 bis 2001 (wéi hire Mann Bill Clinton President war) First Lady vun den USA, a Kandidatin vun der Demokratescher Partei bei de Presidentschaftswalen 2016.
Jan Kuycks
De Jan Kuyckx gebuer den 20. Mee 1979 zu Hasselt, ass e belsche professionelle Vëlossportler.
Hillary Clinton
Carrière
D'Clinton ass zu Park Ridge an der Banlieue vu Chicago opgewuess a krut 1973 en Diplom am Droit vun der Yale University. Nodeems si als Rechtsberoderin am Kongress geschafft huet, ass si an Arkansas geplënnert wou si 1975 de Bill Clinton bestuet huet. 1977 huet si d'Organisatioun Arkansas Advocates for Children and Families matgegrënnt an ass 1978 den éischte weibleche Chef vun der Legal Services Corporation ginn, an och den éischte weibleche Partner am renomméierten Affekotecabinet Rose Law Firm. Als First Lady vun Arkansas (1979-1981 an 1983-1992) huet si eng Task Force geleet, där hir Recommandatioune gehollef hunn den ëffentleche Schoulsecteur vun Arkansas ze reforméieren.
Jan Kuycks
De Jan Kuycx war 1999 belschen U23-Landesmeeschter am CLM.
Hillary Clinton
Carrière
Wéi hire Mann zum President gewielt ginn ass huet d'Clinton sech fir Chancëgläichheet tëscht Männer a Fraen an d'Reform vum Gesondheetssecteur agesat. Well hiert Bestietnes de Skandal ëm dem Bill Clinton seng Affär mam Monica Lewinsky iwwerstoen huet, huet hir Roll als First Lady d'ëffentlech Meenung polariséiert. 2000 ass si als éischt weiblech Senateurin vum Staat New York gewielt ginn. 2006 gouf hiert Mandat erneiert. 2008 huet si hir Kandidatur als Presidentschaftskandidatin vun den Demokraten agereecht mä géint de spéideren amerikanesche President Barack Obama verluer.
Jan Kuycks
Palmarès
2004
Hillary Clinton
Carrière
Vun 2009 bis 2013 war s'Ausseministesch an der Obama-Regierung. An där Funktioun huet si op d'Arabescht Fréijoer reagéiert a sech ënner anerem fir e Militärasaz a Libyen agesat. Si huet gehollef, d'diplomatesch Isolatioun an international Sanktioune géint den Iran z'organiséieren, fir dem Land sengem Atomprogramm en Enn ze setzen. Nom Enn vum Obama sengem éischte Mandat huet si hire Posten opginn an e fënneft Buch geschriwwen. 2016 huet si nees als Presidentschaftskandidatin bei de Virwale vun den Demokrate matgemaach, déi si och gewonnen huet. Als Vizepresidentschaftskandidat huet si den Tim Kaine gewielt. Si war déi éischt Fra, déi vun enger grousser US-amerikanescher Partei als Kandidatin nominéiert ginn ass. Obwuel si d'Majoritéit am populäre Vote gewonnen huet, huet si d'Wal am Electoral College an domat d'Presidentschaft un hire republikanesche Géigner Donald Trump verluer.
Jan Kuycks
Palmarès
2005
Um Spaweck
Offiziell Websäit
L'essentiel
L'essentiel ass eng lëtzebuergesch Gratisdageszeitung a franséischer Sprooch, déi zanter dem 10. Oktober 2007 un a Verdeelerkëschte läit. Si gëtt vum Verlag EDITA SA vun Déifferdeng erausginn, enger Duechtergesllschaft vun Editpress an der Schwäizer Tamedia.
Am Verwaltungsrot vun Edita sëtzen de Pietro Supino, de Martin Kall an de Marcel Kohler vun Tamedia an d'Danièle Fonck, den Alvin Sold an de Paul Hammelmann vun der Editpress.
Direkter ass den Emmanuel Fleig, an de Chefredakter ass de Said Kerrou (Denis Berche bis de Juli 2019), an de Responsabele vun der Distributioun ass d'Annick Charlier (Luc Melsen bis den 31. Dezember 2018). L'essentiel hat am Juni 2008 eng Oplo vu 82.000 Exemplairen, a läit mueres um 6 Auer a ronn 400 Verdeelerkëschten uechter d'Land. Am Joer 2014 louch d'Oplo bei ronn 107.700 Exemplairen, enger Verdeelung vun 102.500 Exemplairen an dat op méi 1200 Distributiounsplazen. Och a munnechen RGTR-Busse si méi kleng Busverdeelerkëschten. Doriwwer eraus gëtt et och Banneverdeelunge vun der Gratiszeitung a grousse Betriber, wéi Banken. De Verlag liwwert d'Zeitunge bis bei d'Receptioun, déi sech dann ëm d'Verdeele këmmert.
Nieft der Pabeiereditioun gëtt et och L'Essentiel online a franséischer an daïtscher Sprooch an de L'essentiel Radio a franséischer Sprooch.
Oplo
Zuel vun de verdeelten Exemplairen, wéi se vum Centre d'information des médias vu Bréissel confirméiert gouf:
Lieserstatistik
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Dag 130.000 Leit iwwer 15 Joer den Essentiel gelies (27,1 % vun der Wunnbevëlkerung).
Buch
E Buch (pl: Bicher) ass eng Sammlung vu Säiten aus Pabeier oder soss engem Material, op déi eppes gedréckt, geschriwwen oder gemoolt ass, respektiv eidele Säiten, déi un engem Bord uneneegeläimt oder -gebonne sinn, a ronderëm déi e Buchaband oder -ëmschlag ass.
D'UNESCO definéiert e Buch sou: Et ass eng gedréckt, net periodesch Publikatioun mat op d'mannst 49 Säiten, ouni d'Abandsäiten, déi der Ëffentlechkeet zougänglech gemaach gouf.
Bicher zielen zu de Printmedien. Elektronesch gespäichert Buchtexter ginn "digital Bicher" (englesch: e-book) genannt. Eng aner modern Variant vum Buch ass e Lauschterbuch.
Section de linguistique, d'ethnologie et d'onomastique (Institut grand-ducal)
D'Section de linguistique, d'ethnologie et d'onomastique ass eng vun de sechs Sektioune vum Institut grand-ducal.
Historique
Ënner dem Impuls vum Dokter Ernest Platz gouf den 21. Dezember 1924 d'Société luxembourgeoise d'études linguistiques et dialectologiques à Luxembourg, op Lëtzebuergesch (Lëtzebuerger) Sproochegesellschaft respektiv Sproochveräin genannt, gegrënnt. Éischte President war de Professer Joseph Tockert.
D'Société luxembourgeoise d'études linguistiques et dialectologiques à Luxembourg ass 1935, d'Section de linguistique, de folklore et de toponymie vum Institut grand-ducal ginn.
Institut supérieur de technologie
Den Institut supérieur de technologie, kuerz IST, war eng lëtzebuergesch ëffentlech Héichschoul an der Stad Lëtzebuerg.
Historique
Am Joer 1916 goufen d'Cours Techniques Supérieurs mat enger Dauer vu 4 Semesteren als éischt lëtzebuergescht technescht Héichschoulstudium fir d'Absolvente vun der Handwierkerschoul (École d'Artisans") agefouert.
Virum Zweete Weltkrich sinn d'Studien 1935 op sechs Semester an en zousätzlecht Joer Stage ausgebaut ginn. An deem Joer koum et dunn zu der Grënnung vun der Associatioun vun den Absolvente vun de Cours Techniques Supérieurs.
Am Joer 1938 war e Gesetzprojet deposéiert ginn, deen d'Cours Techniques Supérieurs sollt consolidéieren. Duerch den Zweete Weltkrich bedéngt sinn d'Aarbechten dorun awer ofgebrach ginn. Am Krich vun 1942 bis 1944 ass aus de Cours Techniques Supérieurs d'"Ingenieurschule Esch-Alzig" ginn.
Et huet awer nach bis 1950 gedauert éier d'Regierung en éischte Gesetzprojet deposéiert huet fir d'Grënnung vun der "École Technique à Luxembourg".
Vun 1950 bis 1970 gouf et Diskussiounen iwwer de Projet an Onstëmmegkeete wat den autonome Statut vum neien Etablissement ubelaangt huet an och iwwer den Titel deen d'Absolvente vun de Studie spéiderhi sollten droen.
Duerch Gesetz vum 3. August 1958 gouf en "Institut d'enseignement technique" geschaf. Dësen huet sech aus den zwou Schoulen, der École des arts et métiers an der École technique zesummegesat, dei domat eng gemeinsam Direktioun kruten. Et ass en zousätzlecht Preparatiounsjoer agefouert ginn éier ee konnt op der École Technique studéieren. Duerch dëst zousätzlecht Joer gouf dann och den Titel Ingénieur technicien agefouert.
Et war am Joer 1963 wéi d'École Technique eng eegestänneg Direktioun krut. D'Programmer sinn ugepasst ginn, d'Zuel vun de Studenten huet substanziell zougeholl an en Neibau ass noutwenneg ginn.
Am Joer 1971 goufen d'Admissiouns- an d'Promotiounsbestëmmungen ëmgeännert. Studente mat enger Première oder enger Treizième kruten eng Dispenz fir d'Preparatiounsjoer. Déi aner hu sech missen e "Certificat de Réussite" erschaffen. Et gouff e Passageexamen agefouert, en Ofschlossexamen an d'Konditioune vum Stage si festgeluecht ginn.
Mat der Schafung vun der Uni Lëtzebuerg duerch Gesetz vum 12. August 2003, gouf den IST ofgeschaf. An enger Iwwergankszäit bis 2008 goufen d'Formatioune vum IST vun der Uni Lëtzebuerg iwwerholl.
Canton de Sainte-Marie (Réunion)
De Canton de Sainte-Marie ass eng franséisch administrativ Andeelung am Arrondissement Saint-Denis, an dem Departement La Réunion.
Departement Cher
D'Departement Cher (18) ass e franséischt Departement, an der Regioun Centre. Et krut säin Numm vum Floss Cher deen derduercht leeft.